En mand blev fredag ved Retten i Aalborg idømt 10 måneders fængsel for indbrud og trusler mod politiet.

I forbindelse med mandens anholdelse i Løgstør den 30. juni 2010 blev han dømt for at have slået ud efter en politibetjent og truet med at bide øret af en anden politibetjent. Senere på politistationen i Løgstør truede manden med at slå begge betjente ihjel. Også denne trussel indgik i dommen. Manden blev anholdt for et røveri i Løgstør den 30. juni 2010, hvor der blandt andet blev stjålet spiritus, smykker, parfume, en fladskærm og en spillekonsol til en samlet værdi af 20.000 kroner. Samtidig blev der i huset ødelagt tøj og inventar for yderligere 20.000 kroner. Endnu en mand var ved retten tiltalt for dette røveri, men han blev fredag frikendt i sagen. Den dømte mand blev desuden dømt for to tidligere tilfælde af røveri i Løgstør henholdsvis den 25. og den 26. oktober 2010, hvor der blev stjålet for i alt 30.500 kroner. Manden blev idømt 10 måneders ubetinget fængsel i en fællesdom med tidligere forhold.